Forslag til Rådets forordning (EF) om ændring af forordning nr. 79/65/EØF om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (95/C 307/13) KOM(95) 407 endelig udg. - 95/0220(CNS)

(Forelagt af Kommissionen den 7. september 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), senest ændret ved akten vedrørende Østrigs, Finlands og Sveriges tiltrædelse, fastlægger for medlemsstaterne, hvor mange regnskabsførende bedrifter der skal indgå i undersøgelsesområdet;

informationsnettets undersøgelsesområde bør omfatte alle landbrugsbedrifter af en vis økonomisk størrelse uanset landbrugerens eventuelle eksterne aktiviteter; dette undersøgelsesområde bør jævnligt tages op til revision på grundlag af nye data fra undersøgelserne af landbrugsbedrifternes struktur;

de regnskabsførende bedrifter bør udvælges efter retningslinjer fastsat i en udvælgelsesplan, således at der opnås et for undersøgelsesområdet repræsentativt regnskabsmateriale; det antal bedrifter, der er påkrævet for at opnå et repræsentativt udsnit, bør justeres på grundlag af de seneste oplysninger om undersøgelsesområdet;

det er fastsat, at gennemførelsesbestemmelserne vedtages efter Fællesskabskomité-proceduren, herunder bestemmelserne om økonomisk størrelse og antal regnskabsførende bedrifter pr. område; de tekniske enkeltheder, så som den relevante størrelse af undersøgelsesmaterialet, bør fastlægges inden for gennemførelsesbestemmelserne, for at der kan opretholdes en ensartet fremgangsmåde, bør det for alle medlemsstaterne fastsættes, hvilket antal regnskabsførende bedrifter der skal fastlægges efter denne procedure;

efter Østrigs, Finlands og Sveriges tiltrædelse af Den Europæiske Union bør bilaget til forordning nr. 79/65/EØF suppleres med en liste over disse landes områder -

UDSTEDT FØLGENDE FORORDNING:

Artikel 1

I forordning nr. 79/65/EØF foretages følgende ændring:

Artikel 4 i forordning nr. 79/65/EØF affattes således:

»Artikel 4

1. Det i artikel 1, stk. 2, litra a), nævnte undersøgelsesområde omfatter landbrugsbedrifter, hvis økonomiske størrelse er over eller lig med en grænse udtrykt i europæiske størrelsesenheder (ESE).

2. Som regnskabsførende bedrifter kommer de landbrugsbedrifter i betragtning, der

a) har en økonomisk størrelse, der er lig med eller over en grænse, der skal fastsættes i overensstemmelse med stk. 1

b) drives af landbrugere, der er villige og i stand til at føre bedriftsregnskab, og som er indforstået med, at de regnskabsmæssige data for deres bedrift stilles til Kommissionens rådighed

c) i deres helhed og inden for hvert enkelt område er repræsentative for undersøgelsesområdet.

3. Antallet af regnskabsførende bedrifter er på højst 80 000 for Fællesskabet som helhed.

4. Gennemførelsesbestemmelserne til denne artikel, herunder grænsen for den økonomiske størrelse og antallet af regnskabsførende bedrifter pr. område, fastsættes efter fremgangsmåden i artikel 19.«

Artikel 2

Bilaget til forordning nr. 79/65/EØF suppleres med bilaget til denne forordning.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. 109 af 23. 6. 1965, s. 1859/65.

BILAG

Østrig

udgør et område

Finnland:

1. Etalä-Suomi

2. Sisä-Suomi

3. Pohjanmaa

4. Pohjois-Suomi

Sverige

1. Syd- og Midtsverige: lavlandslandbrug

2. Syd- og Midtsverige: landbrug/skovbrug

3. Nordsverige